**ΣΥΜΦΩΝΗΤΙΚΟ ΠΑΡΑΧΩΡΗΣΗΣ ΧΡΗΣΗΣ ΗΛΕΚΤΡΟΝΙΚΟΥ ΕΞΟΠΛΙΣΜΟΥ**

Μεταξύ του

ΕΘΝΙΚΟΥ ΔΙΚΤΥΟΥ ΥΠΟΔΟΜΩΝ ΤΕΧΝΟΛΟΓΙΑΣ ΚΑΙ ΕΡΕΥΝΑΣ (ΕΔΥΤΕ) Α.Ε.

και του

ΦΟΡΕΑ …….

**για την υλοποίηση του Πιλοτικού Προγράμματος**

**«Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569)**

Αθήνα, XX/0/2025

**ΣΥΜΦΩΝΗΤΙΚΟ ΠΑΡΑΧΩΡΗΣΗΣ ΧΡΗΣΗΣ ΗΛΕΚΤΡΟΝΙΚΟΥ ΕΞΟΠΛΙΣΜΟΥ**

**Στο πλαίσιο του Πιλοτικού Προγράμματος «Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569)**

Στην Αθήνα, σήμερα την ΧΧ , μεταξύ:

1. της Ανωνύμου Εταιρείας με την επωνυμία «Εθνικό Δίκτυο Υποδομών Τεχνολογίας και Έρευνας» και τον διακριτικό τίτλο «ΕΔΥΤΕ Α.Ε.» που εδρεύει στο Δήμο Αθηνών, Λεωφόρος Κηφισίας αρ. 7, στον 2ο όροφο, Τ.Κ. 11523, με ΑΦΜ 094536469, ΔΟΥ ΦΑΕ Αθηνών, και εκπροσωπείται νόμιμα από τον κ. Αριστείδη Σωτηρόπουλο, Διευθύνοντα Σύμβουλό της σύμφωνα με την από 28/08/2023 Απόφαση της 703ης Συνεδρίας του ΔΣ της ΕΔΥΤΕ Α.Ε. (Θέμα 2, «Παροχή εξουσιοδοτήσεων επί των αρμοδιοτήτων του Διοικητικού Συμβουλίου»), η οποία καταχωρήθηκε στο ΓΕΜΗ σύμφωνα με την από 13/09/2023 και με αριθμ. πρωτ. 3033947 Ανακοίνωση Καταχώρισης του ΕΒΕΑ, εφεξής στην παρούσα χάριν συντομίας **«ΕΔΥΤΕ»**,

και

1. του «…………» με ΑΦΜ …………………., που εδρεύει στην οδό ………………… …, ……………. και εκπροσωπείται νόμιμα από τον/την κ./κα ………………. ……………………, …………………………………………………. και ο οποίος αποκαλείται στο εξής **«Δικαιούχος Φορέας»**

και από κοινού **«των συμβαλλομένων μερών»,**

Έχοντας υπόψη:

1. Το άρθρο 77 του ν. 5129/2024 «Ολοκλήρωση της ψυχιατρικής μεταρρύθμισης» (Α΄ 124).

2. Τον ν. 4994/2022 «Ενσωμάτωση της Οδηγίας (ΕΕ) 2019/882 του Ευρωπαϊκού Κοινοβουλίου και του Συμβουλίου της 17ης Απριλίου 2019 σχετικά με τις απαιτήσεις προσβασιμότητας προϊόντων και υπηρεσιών και άλλες επείγουσες διατάξεις για την ενίσχυση της ανάπτυξης» (Α΄ 215).

3. Τον ν. 4822/2021 «Κύρωση της Σύμβασης Χρηματοδότησης μεταξύ της Ευρωπαϊκής Επιτροπής και της Ελληνικής Δημοκρατίας, της Δανειακής Σύμβασης μεταξύ της Ευρωπαϊκής Επιτροπής και της Ελληνικής Δημοκρατίας και των Παραρτημάτων τους και άλλες διατάξεις για το Ταμείο Ανάκαμψης και Ανθεκτικότητας» (Α’ 135) και της από 19 Δεκεμβρίου 2023 αντίστοιχης πρώτης πρόσθετης πράξης της Δανειακής Σύμβασης του ν. 4738/2020 «Ρύθμιση οφειλών και παροχή δεύτερης ευκαιρίας και άλλες διατάξεις» (Α’ 207).

4. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α’ 184).

5. Τον ν. 4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (Α΄ 137).

6. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α΄ 87).

7. Τον ν. 4310/2014 «Έρευνα, Τεχνολογική Ανάπτυξη και Καινοτομία και άλλες διατάξεις» (Α’ 258).

8. Το άρθρο 90 του π.δ. 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (Α’ 98), όπως διατηρήθηκε σε ισχύ με την περ. 22 του άρθρου 119 του ν. 4622/2019 (Α΄ 133).

9. Το π.δ. 27/2025 «Διορισμός Υπουργών, Αναπληρωτή Υπουργού, Υφυπουργών και Αντιπροέδρου της Κυβέρνησης» (Α΄ 44).

10. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομασία Γενικών και Ειδικών Γραμματειών – Μεταφορά αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α΄ 130).

11. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του π.δ. 77/2023 (Α’ 130) - Μεταβατικές διατάξεις» (Α’ 139).

12. Το άρθρο 58 του ν. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» (Α΄ 134), όπως ισχύει.

13. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων), όπως κάθε φορά ισχύει.

14. Την υπ’ αριθμ. 9836/4-7-2025 Κοινή Υπουργική Απόφαση «Πιλοτικό πρόγραμμα ψηφιακής ενδυνάμωσης των ηλικιωμένων και των ατόμων με αναπηρία του άρθρου 77 του νόμου 5129/2024 (Α΄ 124)» (Β΄ 3569).

15. Την υπό στοιχεία 142567 ΕΞ2024/03-10-2024 απόφαση του Αναπληρωτή Υπουργού Εθνικής Οικονομίας και Οικονομικών «Ένταξη του Έργου “SUB2. Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία”» (κωδικός ΟΠΣ ΤΑ 5223341) στο Ταμείο Ανάκαμψης και Ανθεκτικότητας της Δράσης με ID «16922 - Κοινωνική ενσωμάτωση ευάλωτων ομάδων» (ΑΔΑ: 9ΚΜΕΗ-ΞΟΞ).

16. Το Καταστατικό του «Εθνικού Δικτύου Υποδομών Τεχνολογίας και Έρευνας Α.Ε.» όπως ισχύει, τροποποιημένου και κωδικοποιημένου με την απόφαση της από 9 Σεπτεμβρίου 2024 Τακτικής Γενικής Συνέλευσης (Πρακτικό 58) που καταχωρήθηκε στο Γ.Ε.Μ.Η. την 25.9.2024 με Κωδικό Καταχώρισης 4459529, σύμφωνα με την από 25.9.2024 και με αριθμό πρωτ. 3381099 Ανακοίνωση Καταχώρισης στο Γενικό Εμπορικό Μητρώο του ΕΒΕΑ.

17. Τον Κανονισμό Λειτουργίας της ΕΔΥΤΕ Α.Ε όπως αυτός δημοσιεύτηκε στο ΦΕΚ υπ’ αριθμ. 135/ΠΡΑ.Δ.Ι.Τ./23.10.2024.

18. Την με Κωδικό Αριθμό Καταχώρισης ΓΕΜΗ 3760074 από 25/08/2023 απόφαση της Γενικής Συνέλευσης των μετόχων της ΕΔΥΤΕ Α.Ε. σύμφωνα με την οποία εκλέχθηκε νέο Διοικητικό Συμβούλιο της εταιρείας, καθώς και το υπ’ αρ. Πρακτικό 56 της από 1.3.2024 Έκτακτης Γενικής Συνέλευσης των Μετόχων και το από 21/03/2024 πρακτικό του Διοικητικού Συμβουλίου της Ανώνυμης Εταιρείας «Εθνικό Δίκτυο Υποδομών Τεχνολογίας και Έρευνας Α.Ε.» για την αντικατάσταση μέλους του Διοικητικού Συμβουλίου της ΕΔΥΤΕ Α.Ε. και τη συγκρότηση αυτού σε Σώμα, όπως αυτά καταχωρήθηκαν στο ΓΕΜΗ με ΚΑΚ 4098769 σύμφωνα με την από 28/03/2024 και με αριθμ. πρωτ. 3250743 Ανακοίνωση Καταχώρισης του ΕΒΕΑ.

19. Το με Κωδικό Αριθμό Καταχώρισης ΓΕΜΗ 3760075 από 28/08/2023 πρακτικό του Διοικητικού Συμβουλίου της εταιρείας σύμφωνα με το οποίο το Διοικητικό Συμβούλιο, εκλέχθηκε από την υπ’ αριθμ. πρωτ. 37681 ΕΞ 2023/21.08.2023 απόφαση του Υπουργού Ψηφιακής Διακυβέρνησης, «Ορισμός Προέδρου και Αναπληρωτή Προέδρου του Διοικητικού Συμβουλίου της ανώνυμης εταιρείας «Εθνικό Δίκτυο Υποδομών Τεχνολογίας και Έρευνας Α.Ε.», η οποία δημοσιεύτηκε στο ΦΕΚ υπ’ αριθμ. 862, Τεύχος Υ.Ο.Δ.Δ./22.08.2023, την ανωτέρω από 25/08/2023 απόφαση της Γενικής Συνέλευσης και του υπ’ αρ. πρωτ. 13873/25.08.2023 μηνύματος ηλεκτρονικού ταχυδρομείου του Συλλόγου Εργαζομένων και Συνεργατών της ΕΔΥΤΕ Α.Ε.

20. Την από 28/08/2023 Απόφαση της 703ης Συνεδρίας του ΔΣ της ΕΔΥΤΕ Α.Ε. (Θέμα 2: «Παροχή εξουσιοδοτήσεων επί των αρμοδιοτήτων του Διοικητικού Συμβουλίου»), η οποία καταχωρήθηκε στο ΓΕΜΗ σύμφωνα με την από 13/09/2023 και με αριθμ. πρωτ. 3033947 Ανακοίνωση Καταχώρισης του ΕΒΕΑ.

21. Το από 23/02/2024 Πρακτικό Αρχαιρεσιών για την εκλογή εκπροσώπου του «Συλλόγου εργαζομένων και συνεργατών της ΕΔΕΤ Α.Ε.» στο Διοικητικό Συμβούλιο της ΕΔΥΤΕ Α.Ε.

22. Την από 18.11.2024 Προγραμματική Σύμβαση μεταξύ του Υπουργείου Κοινωνικής Συνοχής και Οικογένειας, της Ανώνυμης Εταιρείας με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» και της Αστικής Μη Κερδοσκοπικής Εταιρείας με την επωνυμία «Ινστιτούτο Εθνικής Συνομοσπονδίας Ατόμων με Αναπηρία και Χρόνιες Παθήσεις Α.Μ.Κ.Ε.» (ΑΔΑ: 9ΡΦ546ΝΛ2Α-ΤΜΝ).

23. Την υπ’αρ. πρωτ. Πρόσκληση Εκδήλωσης Ενδιαφέροντος….

24. Την υπ’αρ.ΧΧΧ.. Απόφαση της Υπουργού Κοινωνικής Συνοχής και Οικογένειας ….

με στόχο τη συνεργασία και τον συντονισμό των εμπλεκόμενων φορέων και την ανάληψη των απαιτούμενων ενεργειών για την αποτελεσματική υλοποίηση του Πιλοτικού Προγράμματος «**Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία»** που υλοποιείται στο πλαίσιο του έργου με τίτλο ‘‘SUB2. Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία’’ και κωδικό ΟΠΣ (MIS) 5223341 της Δράσης με τίτλο «Κοινωνική ενσωμάτωση ευάλωτων ομάδων» και ID 16922 του Ταμείου Ανάκαμψης και Ανθεκτικότητας (ΤΑΑ)», σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569)**,** καθώς και τη συμβολή στη βιωσιμότητα των Κόμβων Ψηφιακής Ενδυνάμωσης Ατόμων με Αναπηρία για πέντε (5) έτη μετά τη λήξη του έργου,

**συνομολογούν και συμφωνούν αμοιβαία τα ακόλουθα:**

**ΓΕΝΙΚΑ**

1. Η ΕΔΥΤΕ είναι τεχνολογικός φορέας και λειτουργεί χάριν του δημοσίου συμφέροντος. Σκοπός της εταιρείας, σύμφωνα με την παρ.2 του άρθρου 58 του Ν. 4623/2019 (ΦΕΚ 134 Α’ 09.08.2019) όπως τροποποιήθηκε και ισχύει και του άρθρου 4 του καταστατικού της, είναι η παροχή δικτυακών και υπολογιστικών υπηρεσιών σε ακαδημαϊκά και ερευνητικά ιδρύματα, σε φορείς της εκπαίδευσης όλων των βαθμίδων και σε φορείς του δημοσίου, ευρύτερου δημοσίου και ιδιωτικού τομέα, η ευρύτερη προώθηση και διάδοση των εφαρμογών των δικτυακών και υπολογιστικών τεχνολογιών, η προώθηση και υλοποίηση των στόχων του Ψηφιακού Μετασχηματισμού στους ως άνω φορείς, καθώς και ο σχεδιασμός και η παροχή υπηρεσιών εκπαίδευσης, κατάρτισης, επιμόρφωσης και πιστοποίησης για την ανάπτυξη των ψηφιακών ικανοτήτων στη χώρα με την επιφύλαξη της παρ. 1 του άρθρου 23 του ν. 3966/2011 (Α’ 118) για τις αρμοδιότητες του Ινστιτούτου Τεχνολογίας Υπολογιστών και Εκδόσεων (Ι.Τ.Υ.Ε.) «Διόφαντος».

Απώτερος στόχος είναι η παροχή προηγμένων δικτυακών- υπολογιστικών υπηρεσιών και ο σχεδιασμός πρωτότυπων πληροφοριακών συστημάτων στους προαναφερόμενους φορείς για την υποβοήθηση της εκπαιδευτικής και ερευνητικής τους δραστηριότητας, καθώς και για την ανάπτυξη της εφαρμοσμένης και τεχνολογικής έρευνας σε θέματα τηλεπικοινωνιακών δικτύων και υπολογιστικών υπηρεσιών. Η ΕΔΥΤΕ είναι σύμβουλος του Υπουργείου Ψηφιακής Διακυβέρνησης σε θέματα σχεδιασμού προηγμένων πληροφοριακών συστημάτων και υποδομών.

Η ΕΔΥΤΕ έχει τεχνογνωσία σε θέματα δικτύων νέας γενιάς, υπολογιστικών υποδομών νέας γενιάς και ευέλικτη ανάπτυξη πληροφοριακών συστημάτων που καλύπτουν μεγάλο αριθμό χρηστών.

Επίσης, η ΕΔΥΤΕ ως σύμβουλος του Υπουργείου Ψηφιακής Διακυβέρνησης σε θέματα σχεδιασμού και υλοποίησης δράσεων για την ανάπτυξη των ψηφιακών ικανοτήτων στη χώρα είναι αρμόδια για την ανάπτυξη και λειτουργία της[**Εθνικής Ακαδημίας Ψηφιακών Ικανοτήτων**](https://nationaldigitalacademy.gov.gr/). Η λειτουργία της Εθνικής Ακαδημίας Ψηφιακών Ικανοτήτων, ως κεντρικού σημείου αναφοράς για το πεδίο των ψηφιακών ικανοτήτων, περιγράφεται και στη Βίβλο Ψηφιακού Μετασχηματισμού 2020-2025. Ειδικότερα, σύμφωνα με τη θεσμική αρμοδιότητα βάσει του άρθρου 58 του ν. 4623/2019 όπως τροποποιήθηκε και ισχύει, και τη σχετική πρόβλεψη στον άξονα «7.2 Ψηφιακές ικανότητες και δεξιότητες», η Διεύθυνση Ψηφιακού Μετασχηματισμού και Ψηφιακών Ικανοτήτων της ΕΔΥΤΕ αποτελεί τον εκτελεστικό βραχίονα της εξειδίκευσης και της εφαρμογής της στρατηγικής και των στόχων της Βίβλου Ψηφιακού Μετασχηματισμού για την ανάπτυξη των ψηφιακών ικανοτήτων στη χώρα.

Η ΕΔΥΤΕ για την επίτευξη των σκοπών της αναπτύσσει συνέργειες με τους υπόλοιπους φορείς που παρέχουν ψηφιακές υπηρεσίες στους τομείς του δημοσίου, με ανταλλαγή βέλτιστων πρακτικών και τεχνογνωσίας πάνω σε προηγμένα πληροφοριακά συστήματα, αποτελεί τον εθνικό εκπρόσωπο της ερευνητικής και τεχνολογικής κοινότητας στις ερευνητικές υποδομές της Ευρωπαϊκής Ένωσης. Η ΕΔΥΤΕ συνδράμει στον ψηφιακό μετασχηματισμό με εμπεριστατωμένες αναλύσεις, τεχνολογικές μελέτες, πρότυπες λύσεις και ειδική τεχνογνωσία.

Για την επίτευξη στων σκοπών της, η ΕΔΥΤΕ δύναται επίσης να υλοποιεί, να εκτελεί, να διαχειρίζεται ή να παρέχει, εν γένει υπηρεσίες για την υλοποίηση έργων, δράσεων και προγραμμάτων του Υπουργείου Ψηφιακής Διακυβέρνησης, και των λοιπών Υπουργείων, του Δημοσίου, του ευρύτερου δημοσίου τομέα. Οι συνεργασίες αυτές αφορούν στον τομέα της ανάπτυξης υποδομών, υπηρεσιών και εκπαίδευσης για τον ψηφιακό μετασχηματισμό και τις ψηφιακές ικανότητες με την αξιοποίηση των νέων και ανοικτών τεχνολογιών, συμπεριλαμβανομένων των μεγάλων δεδομένων, της τεχνητής νοημοσύνης και μηχανικής μάθησης. Γενικότερα αναπτύσσει και συμβάλλει στην προώθηση, διάχυση και μεταφορά τεχνογνωσίας επί των δικτυακών και υπολογιστικών τεχνολογιών και των εφαρμογών τους, στην έρευνα και στην ανάπτυξη, στην εκπαίδευση και στην προώθηση του Ψηφιακού Μετασχηματισμού και των Ψηφιακών Ικανοτήτων.

Η ΕΔΥΤΕ δύναται να ορίζεται ως τελικός δικαιούχος ή και ως φορέας υλοποίησης των ως άνω έργων, προγραμμάτων και δράσεων ή να συμπράττει με δημόσιους ή άλλους μη κερδοσκοπικούς φορείς για την υλοποίηση έργων προγραμμάτων και δράσεων κατά παρέκκλιση κάθε άλλης γενικής ή ειδικής διάταξης υπογράφοντας σχετικές προγραμματικές ή άλλες συμβάσεις ή συμφωνίες ή και να εκτελεί έργα για λογαριασμό αυτών ως τελικός δικαιούχος και φορέας υλοποίησης αυτών.

2. Ο «……………» που συστάθηκε με ……………………………., έχει ως αποστολή, μεταξύ άλλων, .………………………………………………

**ΑΡΘΡΟ 1**

**ΑΝΤΙΚΕΙΜΕΝΟ ΚΑΙ ΣΚΟΠΟΣ ΤΟΥ ΣΥΜΦΩΝΗΤΙΚΟΥ**

Αντικείμενο του παρόντος Συμφωνητικού, το οποίο συνάπτεται δυνάμει της παρ. 12 του άρθρου 8 της υπ’ αριθμ. 9836/4-7-2025 Κοινής Υπουργικής Απόφασης (Β’3569), είναι η διαμόρφωση του πλαισίου συνεργασίας των συμβαλλόμενων μερών, με στόχο την υλοποίηση του Έργου «**Πιλοτικό Πρόγραμμα Ψηφιακής Εκπαίδευσης και Ενδυνάμωσης των Ηλικιωμένων και των Ατόμων με Αναπηρία**» του άρθρου 77 του ν. 5129/2024 (Α΄124), ειδικότερα κατά το σκέλος που αφορά στην **«Ψηφιακή Εκπαίδευση και Ενδυνάμωση Ατόμων με Αναπηρία»** καθώς και τη συμβολή στη βιωσιμότητα των Κόμβων Ψηφιακής Ενδυνάμωσης Ατόμων με Αναπηρία για πέντε (5) έτη μετά τη λήξη του έργου.

Το αντικείμενο του Έργου «Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία» αφορά στην υλοποίηση Προγραμμάτων Ψηφιακής Εκπαίδευσης και Ενδυνάμωσης ατόμων με αναπηρία 50% και άνω, τα οποία θα πραγματοποιηθούν στους **Κόμβους Ψηφιακής Ενδυνάμωσης Ατόμων με Αναπηρία** που περιλαμβάνονται στο Παράρτημα I του παρόντος.

Για την αποτελεσματική λειτουργία των Κόμβων Ψηφιακής Ενδυνάμωσης Ατόμων με Αναπηρία η ΕΔΥΤΕ παραχωρεί προς χρήση στον Δικαιούχο Φορέα τον απαραίτητο ηλεκτρονικό εξοπλισμό, σύμφωνα με τους όρους και τις προϋποθέσεις του άρθρου 8 της υπ’ αριθμ. 9836/4-7-2025 Κοινής Υπουργικής Απόφασης (Β’3569).

**ΑΡΘΡΟ 2**

**ΔΙΑΔΙΚΑΣΙΑ ΠΑΡΑΧΩΡΗΣΗΣ ΓΙΑ ΧΡΗΣΗ ΗΛΕΚΤΡΟΝΙΚΟΥ ΕΞΟΠΛΙΣΜΟΥ**

Η ΕΔΥΤΕ δυνάμει του παρόντος, παραχωρεί στον Δικαιούχο Φορέα, τη χρήση του ηλεκτρονικού εξοπλισμού που περιγράφεται στο ΠΑΡΑΡΤΗΜΑ I που αποτελεί αναπόσπαστο μέρος του παρόντος και ενιαίο με αυτό σύνολο (εφεξής: ο εξοπλισμός), χωρίς αντάλλαγμα με διάρκεια παραχώρησης χρήσης μέχρι και πέντε (5) έτη μετά τη λήξη του Έργου. Η ΕΔΥΤΕ θα διευκολύνει το Δικαιούχο Φορέα στην αρχική εγκατάσταση και παραμετροποίηση του εξοπλισμού αυτού στους Κόμβους Ψηφιακής Ενδυνάμωσης Ατόμων με Αναπηρία.

Η παραχώρηση πραγματοποιείται με την υπογραφή πρωτοκόλλου παράδοσης – παραλαβής, το οποίο υπογράφεται από την ΕΔΥΤΕ και τον νόμιμο εκπρόσωπο του Δικαιούχου Φορέα.

Το δικαίωμα χρήσης και αξιοποίησης του παραχωρούμενου εξοπλισμού, συμφωνείται με το παρόν για όλη τη διάρκεια του Έργου «Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» με και λήγει πέντε (5) έτη μετά την λήξη του Έργου. Η έννοια της χρήσης περιλαμβάνει τη φυσική κατοχή και εξουσίαση του παραχωρούμενου εξοπλισμού και τον αποκλεισμό άλλων από τη χρήση αυτού. Το δικαίωμα χρήσης και αξιοποίησης παρέχεται καταρχήν και κατά κύριο λόγο για την εκπλήρωση του σκοπού της παραχώρησης και ο Δικαιούχος Φορέας, αναλαμβάνει να το ασκεί σύμφωνα με τις διατάξεις της κείμενης νομοθεσίας και υπό τους όρους και τις προϋποθέσεις του παρόντος και των όρων υλοποίησης του Έργου καθώς και της συνέχισης λειτουργίας των Κόμβων Ψηφιακής Ενδυνάμωσης Ατόμων με Αναπηρία.

Ο Δικαιούχος Φορέας θα κατέχει, χρησιμοποιεί και αξιοποιεί τον παραχωρούμενο εξοπλισμό σύμφωνα με τους όρους και περιορισμούς του παρόντος, χωρίς αντάλλαγμα.

Ο Δικαιούχος Φορέας αναλαμβάνει να διατηρεί τον παραχωρούμενο σε αυτόν εξοπλισμό τόσο κατά τη διάρκεια του Έργου «Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία», όσο και πέντε (5) έτη μετά τη λήξη του, σε άριστη κατάσταση.

Ο εν λόγω εξοπλισμός συνιστά ιδιοκτησία της ΕΔΥΤΕ και παραχωρείται για να χρησιμοποιείται στο πλαίσιο της υλοποίησης του Έργου «Ψηφιακή Εκπαίδευση και Ενδυνάμωση των Ηλικιωμένων και των Ατόμων με Αναπηρία» του ΤΑΑ και της εν συνεχεία βιωσιμότητας λειτουργίας των Κόμβων Ψηφιακής Ενδυνάμωσης Ατόμων με Αναπηρία και μόνο.

Μετά το πέρας της δωρεάν εγγύησης, η διάρκεια της οποίας αναφέρεται στο ΠΑΡΑΡΤΗΜΑ Ι και αρχίζει από την ημερομηνία παραλαβής του εξοπλισμού από την ΕΔΥΤΕ, ο Δικαιούχος Φορέας φέρει όλες ανεξαιρέτως τις δαπάνες συντήρησης, επισκευής και λειτουργίας του εξοπλισμού και δεν δικαιούται να αξιώσει την απόδοση οιωνδήποτε δαπανών.

Ο Δικαιούχος Φορέας ευθύνεται για κάθε φθορά ή μεταβολή του εξοπλισμού είτε προέρχεται από την συμφωνημένη χρήση είτε όχι.

Σε περίπτωση κλοπής ή καταστροφής ή απώλειας εξοπλισμού, ο Δικαιούχος Φορέας, υποχρεούται να αντικαταστήσει πλήρως τον εν λόγω εξοπλισμό και να προβεί στην εγκατάσταση του νέου, με δικά του έξοδα και δική του ευθύνη εντός εύλογου χρονικού διαστήματος. Ο νέος εξοπλισμός θα πρέπει να είναι του ιδίου κατασκευαστή ή αντίστοιχος άλλου κατασκευαστή σε περίπτωση έλλειψης και τα τεχνικά του χαρακτηριστικά να συνάδουν με εκείνα του παραχωρούμενου. Ο Δικαιούχος Φορέας πριν την αντικατάσταση θα ζητάει την έγκριση της ΕΔΥΤΕ για τον εξοπλισμό που πρόκειται να αγοράσει στο πλαίσιο αυτής.

**ΑΡΘΡΟ 3**

**ΔΙΑΡΚΕΙΑ**

Η διάρκεια του παρόντος, συμφωνείται, αρχόμενη κατά την ημερομηνία υπογραφής του παρόντος και λήγουσα πέντε (5) έτη μετά την λήξη του Έργου «Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία».

Η ΕΔΥΤΕ δικαιούται να ζητήσει την απόδοση του εξοπλισμού, εάν ο Δικαιούχος Φορέας χρησιμοποιεί τον εξοπλισμό παράνομα, καταχρηστικά, ή σε αντίθεση με όσα συμφωνούνται με το παρόν.

Μετά την πάροδο των πέντε (5) ετών από τη λήξη του έργου, το σύνολο του εξοπλισμού παραδίδεται από το Δικαιούχο Φορέα στο Κέντρο Κοινωνικής Πρόνοιας του άρθρου 9 του ν. 4109/2013 (Α’ 16) στην περιφέρεια του οποίου υπάγεται διοικητικά ο Δικαιούχος Φορέας και στο οποίο μεταβιβάζεται αυτοδικαίως κατά κυριότητα από την ΕΔΥΤΕ. Ειδικά για τους Δήμους της Περιφέρειας Πελοποννήσου ο εξοπλισμός παραδίδεται και μεταβιβάζεται αυτοδικαίως στο Υπουργείο Κοινωνικής Συνοχής και Οικογένειας, εκτός αν με απόφαση της Υπουργού Κοινωνικής Συνοχής και Οικογένειας οριστεί άλλος φορέας που εποπτεύεται από το Υπουργείο αυτό στον οποίο παραδίδεται και μεταβιβάζεται αυτοδικαίως κατά κυριότητα ο εξοπλισμός αυτός. Η παράδοση και μεταβίβαση κυριότητας του εξοπλισμού κατά τα ανωτέρω πραγματοποιείται με την υπογραφή πρωτοκόλλου παράδοσης – παραλαβής, το οποίο υπογράφεται από τον Δικαιούχο Φορέα, την ΕΔΥΤΕ και τον Φορέα στον οποίο μεταβιβάζεται ο εξοπλισμός σε τρία πρωτότυπα, ένα για κάθε συμβαλλόμενο.

Τα έξοδα μεταφοράς του εξοπλισμού στους φορείς που μεταβιβάζεται κατά κυριότητα βαρύνουν το Δικαιούχο Φορέα.

**ΑΡΘΡΟ 4**

**ΑΝΩΤΕΡΑ ΒΙΑ**

Τα Μέρη δεν θα ευθύνονται αναφορικά με αθέτηση των υποχρεώσεων τους που απορρέουν από το παρόν, εφόσον και στην έκταση κατά την οποία αυτή οφείλεται σε γεγονός ή περίσταση που συνιστά ανωτέρα βία. Για τους σκοπούς του παρόντος, ως γεγονότα που συνιστούν ανωτέρα βία, θα θεωρούνται καταστάσεις πέραν από τον εύλογο έλεγχο των μερών, όπως ασυνήθη καιρικά φαινόμενα, θεομηνίες, σεισμοί, επιδημίες, καταστάσεις μόλυνσης του περιβάλλοντος ή συγκέντρωσης τοξικών, βιολογικών ή ραδιενεργών στοιχείων σε έκταση και βαθμό που να απειλούν άμεσα τη ζωή ανθρώπων, πλημμύρες, πόλεμος, εχθροπραξίες, τρομοκρατικές ή γενικευμένες συρράξεις και βίαιες ενέργειες, εξέγερση, βομβαρδισμοί, και κάθε άλλη παρεμφερής ή ισοδύναμη κατάσταση η οποία δεν είναι εύλογα δυνατόν να προβλεφθεί και να αντιμετωπισθεί άμεσα, αυτοδύναμα ή με τη συνδρομή του αντισυμβαλλομένου.

Τα Μέρη θα ειδοποιούν τους αντισυμβαλλόμενούς τους χωρίς καθυστέρηση και με κάθε πρόσφορο μέσο άμεσα με τη λήψη γνώσης περί της επέλευσης γεγονότος ή περίστασης ανωτέρας βίας και θα λαμβάνουν κάθε μέτρο και θα συνεργάζονται σε όση έκταση απαιτείται για την αντιμετώπιση του γεγονότος ή της περίστασης αυτής και τον περιορισμό κατ' έκταση, διάρκεια και αποτέλεσμα.

**ΑΡΘΡΟ 5**

**ΕΜΠΙΣΤΕΥΤΙΚΟΤΗΤΑ – ΕΧΕΜΥΘΕΙΑ – ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ**

Η επεξεργασία των δεδομένων προσωπικού χαρακτήρα που λαμβάνει χώρα στο πλαίσιο υλοποίησης του αντικειμένου του παρόντος θα εκτελείται σύμφωνα με τους όρους του παρόντος, όπως ισχύει κάθε φορά με τα επ’ αυτού Παραρτήματα. Τα Συμβαλλόμενα Μέρη δεσμεύονται ως προς την εφαρμογή και συμμόρφωση προς την ισχύουσα νομοθεσία για την προστασία δεδομένων προσωπικού χαρακτήρα (ιδίως Γενικός Κανονισμός Προστασίας Δεδομένων – 2016/679/ΕΕ όπως κάθε φορά ισχύει, Ν. 4624/2019 (ΦΕΚ 137/Α/2019) όπως κάθε φορά ισχύει), όπως ερμηνεύεται ιδίως από τις Αποφάσεις ή Γνωμοδοτήσεις της Αρχής Προστασίας Δεδομένων Προσωπικού Χαρακτήρα - ΑΠΔΠΧ) και του Ευρωπαϊκού Συμβουλίου Προστασίας Δεδομένων.

Τα Συμβαλλόμενα Μέρη εγγυώνται ότι θα λαμβάνουν όλα τα απαραίτητα οργανωτικά και τεχνικά μέτρα για την ασφάλεια των πληροφοριών που ενδέχεται να περιέχουν και προσωπικά δεδομένα, και γενικότερα όλων των ανάλογων μορφών αρχείων και πληροφοριών στο πλαίσιο υλοποίησης του αντικειμένου του παρόντος καθώς και για την προστασία τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση και κάθε άλλη μορφή αθέμιτης επεξεργασίας.

Τα Συμβαλλόμενα Μέρη δεσμεύονται δυνάμει του παρόντος να μην αποκαλύπτουν, κοινοποιούν, διαθέτουν πληροφορίες, εμπιστευτικού χαρακτήρα ή να επιτρέπουν ή να καθιστούν δυνατή την πρόσβαση οποιοδήποτε τρίτου άμεσα ή έμμεσα την κοινοποίηση ή δημοσιοποίηση εμπιστευτικών πληροφοριών σε οποιονδήποτε τρίτο.

Ο «Δικαιούχος Φορέας» επιτελεί το ρόλο του Υπεύθυνου Επεξεργασίας για την επεξεργασία δεδομένων προσωπικού χαρακτήρα που τυχόν λάβει χώρα στο πλαίσιο της αποκλειστικής χρήσης του παραχωρούμενου εξοπλισμού στο πλαίσιο υλοποίησης του παρόντος Συμφωνητικού και φέρει την αποκλειστική ευθύνη για την σύννομη και ασφαλή επεξεργασία των δεδομένων αυτών.

Κατά την παράδοση του εξοπλισμού, σύμφωνα με τους όρους του παρόντος, ο «Δικαιούχος Φορέας» οφείλει με δική του ευθύνη και έξοδα να διαγράψει οριστικά/αφαιρέσει το σύνολο των περιεχομένων/δεδομένων/πληροφοριών που υπάρχουν/έχουν αποθηκευτεί στον εξοπλισμό προς παράδοση και να συντάξει και σχετικό «Πρακτικό Ασφαλούς Διαγραφής». Σημειώνεται, ότι δεν δύναται να ολοκληρωθεί η παράδοση του εξοπλισμού χωρίς το Πρακτικό αυτό.

**ΑΡΘΡΟ 6**

**ΙΣΧΥΣ - ΤΡΟΠΟΠΟΙΗΣΗ**

Το παρόν τίθεται σε ισχύ με την υπογραφή του από τους εκπροσώπους των μερών και λήγει πέντε (5) έτη μετά την ημερομηνία λήξης του έργου με τίτλο ‘‘SUB2. Ψηφιακή εκπαίδευση και ενδυνάμωση των ηλικιωμένων και των ατόμων με αναπηρία’’ και κωδικό ΟΠΣ (MIS) 5223341 της Δράσης με τίτλο «Κοινωνική ενσωμάτωση ευάλωτων ομάδων»’ και ID 16922 του Ταμείου Ανάκαμψης και Ανθεκτικότητας (ΤΑΑ)», σε εφαρμογή των διατάξεων του άρθρου 77 του ν. 5129/2024 (Α΄124) και της υπ’ αριθμ. 9836/4-7-2025 Κοινής Υπουργικής Απόφασης (Β’3569). Η ημερομηνία λήξης του έργου συμπίπτει με λήξη του προγράμματος του Ταμείου Ανάκαμψης και Ανθεκτικότητας σύμφωνα με το Εθνικό Σχέδιο Ανάκαμψης και Ανθεκτικότητας «Ελλάδα 2.0».

Καμία τροποποίηση του παρόντος δεν θα ισχύει, πλην αν γίνει γραπτώς, με ομόφωνη απόφαση των Μερών και υπογραφεί από τους νομίμους εκπροσώπους τους, συνιστώντας παράρτημα του παρόντος.

**ΑΡΘΡΟ 7**

**ΛΥΣΗ – ΛΗΞΗ-ΠΑΡΑΤΑΣΗ ΣΥΜΦΩΝΟΥ**

Το παρόν λύεται κατά τον προβλεπόμενο χρόνο λήξης της διάρκειάς του. Λύση προ του τέλους του συμβατικού χρόνου ή παράταση του συμβατικού χρόνου επιτρέπεται μόνο με κοινή έγγραφη συμφωνία των μερών. Κάθε λύση ή παράταση, θα υπογράφεται προσηκόντως από τους νομίμους εκπροσώπους όλων των Μερών.

**ΑΡΘΡΟ 8**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των Συμβαλλομένων Μερών που αφορά στην εκτέλεση και ερμηνεία των όρων του παρόντος Συμφώνου Συνεργασίας, δύναται να επιλύεται από τα όργανα διοίκησης των Συμβαλλομένων Μερών.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε το παρόν και υπογράφεται σε δύο πρωτότυπα, έλαβε δε κάθε συμβαλλόμενος από ένα.

**Τα συμβαλλόμενα μέρη**

|  |  |
| --- | --- |
| **ΓΙΑ ΤΟ ……………………………...** | **ΓΙΑ ΤΗΝ ΕΔΥΤΕ Α.Ε.**  **Ο Διευθύνων Σύμβουλος**  **Αριστείδης Σωτηρόπουλος** |

**ΠΑΡΑΡΤΗΜΑ I**

**ΠΕΡΙΓΡΑΦΗ ΕΞΟΠΛΙΣΜΟΥ**

**Κόμβος Ψηφιακής Ενδυνάμωσης Ατόμων με Αναπηρία ………………..**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΠΟΣΟΤΗΤΑ** | **ΣΕΙΡΙΑΚΟΙ ΑΡ.** | **ΧΡΟΝΟΣ ΕΓΓΥΗΣΗΣ** |
| **1** | **Φορητός Υπολογιστής με λειτουργικό Windows 11 με ασύρματο usb optical ποντίκι και τσάντα μεταφοράς** | **3 τεμ.** |  | **3 έτη** |
| **2** | **Βιντεοπροβολέας** | **1 τεμ.** |  | **3 έτη** |
| **3** | **Οθόνη προβολής** | **1 τεμ.** |  | **3 έτη** |
| **4** | **Έγχρωμο Πολυμηχάνημα τεχνολογίας Inkjet** | **1 τεμ.** |  | **3 έτη** |
| **5** | **Tablet με λειτουργικό Android** | **13 τεμ.** |  | **3 έτη** |
| **6** | **Λογισμικά Ανοικτού Κώδικα για εφαρμογές γραφείου για το Φορητό Υπολογιστή** | **3 τεμ.** |  |  |
| **7** | **Λογισμικά Ανοικτού Κώδικα για εφαρμογές γραφείου για τα Tablet** | **13 τεμ.** |  |  |
| **8** | **Λογισμικά για άτομα με οπτική αναπηρία για τους Φορητούς Υπολογιστές** | **3 τεμ.** |  |  |
| **9** | **Λογισμικά για άτομα με οπτική αναπηρία για τα Tablet** | **13 τεμ.** |  |  |

**……………………………………………..**